# Ruta de Sant Cristòfol

La Ruta de Sant Cristòfol ( PR-CV 202 ), és un sender circular que surt de Sant Mateu per a endinsar-se per la part nord de la serra de la Vall d'Àngel, passant per les ermites de Sant Cristòfol i de la Mare de Déu dels Àngels, i cloent a Sant Mateu. Comparteix una petita part del camí, a l'inici del recorregut, amb el PR-CV 201 .

## Característiques

Durada: 3:20 hores
Distància: 14,545 km
Comarques: Baix Maestrat
Dificultat: Baixa-Mitjana

## Descripció de l'itinerari

| Temps Totals | Distàncies Totals | Itinerari |
| 0:00 h | 0,000 km | Sortim de Sant Mateu, des del final de l'avinguda dels Àngels, on abans hi havia un panell informatiu, seguint recte cap a l'ermita de la Mare de Déu dels Àngels, creuant per sota de la CV-10. |
| 0:15 h | 1,100 km | Creuant el riu Benifarquell, un pal del PR ens indica seguir pel camí de la dreta, i a uns 30 m girem a l'esquerra per agafar un sender ascendent que ens porta cap a l'ermita de Sant Cristòfol. |
| 0:42 h | 2,600 km | Arribem a un pista forestal,i girem cap a l'esquerra. |
| 0:47 h | 2,975 km | Arribem a l'ermita de Sant Cristòfol. |
| 0:55 h | 3,680 km | Des de l'ermita de Sant Cristòfol, reculem per la pista forestal, i passant pel punt on haviem entrat a la pista, seguim la pista fins a arribar a un encreuament de camins, on es troba altre pal del PR, i girem a la dreta cap a la Pedrera del Gros. |
| 1:11 h | 4,810 km | Arribem a la Pedrera del Gros, on trobem altre pal indicador del PR, i vorejant-la per l'esquerra, pugem a les Bassetes, on trobem un pinacle de pedres. Girem a l'esquerra i seguim recte per la senda que ens conduirà a la Bastida. |
| 1:30 h | 5,710 km | Arribem al pic de la Bastida, i comencem una forta però curta baixada entre roques fins a un pla on es troba el pal indicador del PR, i seguim per una pista que comença aquí. |
| 1:40 h | 6,495 km | Arribem a un encreuament, on hem de girar a l'esquerra per començar el descens cap al pla dels Traïdors. |
| 2:07 h | 8,745 km | Arribem al pla dels Traïdors, i en un encreuament girem a la dreta en direcció a les Deveses, com indica el pal del PR. |
| 2:18 h | 9,695 km | Arribem a les Deveses. Girem a l'esquerra cap a l'ermita de la Mare de Déu dels Àngels |
| 2:39 h | 11,695 km | Arribem a un encreuament, on seguim el camí per la dreta, deixant a l'esquerra el camí que ens portaria directament a l'ermita de Sant Cristòfol. |
| 2:44 h | 11,895 km | Arribem a un encreuament on continuem el descens pel costat dret d'un pinar cap a l'ermita de la Mare de Déu dels Àngels, seguim per una senda enllosada que forma el Via Crucis, i enllacem amb el camí asfaltat de l'ermita, i seguim baixant. |
| 3:01 h | 13,445 km | Arribem al pont sobre el riu Benifarquell i continuem pel camí asfaltat fins Sant Mateu. |
| 3:20 h | 14,545 km | Arribem a Sant Mateu. |

## Notes

* ↑ En el visor cartogràfic de la CITMA la pujada a Sant Cristòfol es fa diferent: En travessar el riu Benifarquell se segueix recte uns 100 m fins a un berenador a la dreta del camí, s'hi entra i creua per arribar a una finca d'oliveres, i vorejant-la per l'esquerra, s'acaba arribant a un sender per fer la pujada a Sant Cristòfol.
* ↑ Si en l'encreuament seguim cap a la dreta farem una ruta circular de 6,7 km que ens portarà a l'ermita de la Mare de Déu dels Àngels.
* ↑ En el visor cartogràfic de la CITMA la pujada a les Bassetes es feia directament, per un sender recte que sortía a la dreta de la pista forestal uns 20 m després d'entrar a la dita pista des del sender de pujada. Si aquest sender ha existit alguna vegada, ara no existeix.
* ↑ Si abans no hem agafat el camí que per la dreta arribava directe al pla, i hem seguit el camí més a prop de les muntanyes, a l'encreuament hem de girar a l'esquerra, com indica el pal indicador del RP, cap a les Deveses.

## Enllaços externs

* Descripció del sender a la Conselleria d'Infraestructures, Territori i Medi Ambient de la Generalitat Valenciana Arxivat 2014-05-25 a Wayback Machine.
* Descripció del sender a la FEMECV Arxivat 2016-03-03 a Wayback Machine.
* Descripció del sender a Rutas y Sendas
* Cartografia del sender al visor de la CITMA de la Generalitat Valenciana